
Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia de dezvoltare socio-economică a Bazinului carbonifer al Văii Jiului, trimis Comisiei noastre pentru dezbatere şi avizare în fond, cu adresa nr.187 din 10 martie 2003. 

PRESEDINTE,

IOAN OLTEAN

RAPORT

asupra proiectului de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia de dezvoltare socio-economică a Bazinului carbonifer al Văii Jiului 



1. Cu adresa nr.187 din 10 martie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei de urgenţă a Guvernului nr.176/2002 pentru stabilirea unor măsuri privind Strategia de dezvoltare socio-economică a Bazinului carbonifer al Văii Jiului.



La întocmirea Raportului s-a avut în vedere: 

· avizul Comisiei juridice, de disciplină şi imunităţi nr.187 din 11.03.2003.

· avizul Comisiei pentru buget, finanţe şi bănci nr.179 din 18.03.2003;

· avizul Comisiei pentru industrii şi servicii nr.23/80 din 25.03.2003;

· avizul Consiliului Legislativ nr.1445 din 12.11.2002.



Proiectul de lege a fost dezbătut şi avizat în fond, în procedură de urgenţă în şedinţa din 18 martie 2003. 



Punerea în aplicare a Strategiei de dezvoltare socio-economică a Bazinului carbonifer a impus necesitatea adoptării unor măsuri de natură legislativă care să permită o mai bună coordonare şi un control mai eficient din partea Guvernului asupra implementării acestei Strategii. In acest scop, prin actul normativ de faţă, se prevede înfiinţarea instituţiei Guvernatorului Văii Jiului, organ de specialitate al administraţiei publice centrale care răspunde de aplicarea politicii Guvernului privind dezvoltarea socio-economică a Bazinului carbonifer al Văii Jiului, fiind stabilite atribuţiile acestuia, precum şi raporturile cu autorităţile administraţiei publice centrale şi locale. 



2. Prin obiectul de reglementare şi conţinutul său, proiectul de lege face parte din categoria legilor ordinare.



3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor: domnul Gheorghe Ţipilică, secretar de stat în Ministerul Dezvoltării şi Prognozei. 



4. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu 20 de voturi pentru, 2 voturi împotrivă şi o abţinere.



In urma dezbaterii, Comisia propune admiterea cu modificări a proiectului de lege. 

AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivare



	1.
	
ARTICOL UNIC. – Se aprobă Ordonanţa de urgenţă a Guvernului nr.176 din 27 noiembrie 2002 pentru stabilirea unor măsuri privind Strategia de dezvoltare socio-economică a Bazinului carbonifer al Văii Jiului, publicată în Monitorul Oficial al României, Partea I, nr.913 din 14 decembrie 2002, cu următoarele modificări şi completări:


	
Art.I. – Se aprobă Ordonanţa de urgenţă a Guvernului nr.176 din 27 noiembrie 2002 pentru stabilirea unor măsuri privind Strategia de dezvoltare socio-economică a Bazinului carbonifer al Văii Jiului, publicată în Monitorul Oficial al României, Partea I, nr.913 din 14 decembrie 2002, cu următoarele modificări:
	Proiectul de lege doar modifică Ordonanţa fără a o completa, prevăzând şi un articol II.

	2. 
	
Art.1. – (1) Se înfiinţează Autoritatea Guvernamentală pentru Valea Jiului, denumită în continuare Autoritatea, instituţie publică de specialitate, cu personalitate juridică, în subordinea Ministerului Dezvoltării şi Prognozei.

(text Ordonanţă)


	
1. La articolul 1 alineatul (1), va avea următorul cuprins:


„(1) Se înfiinţează Agenţia Guvernamentală pentru Valea Jiului, denumită în continuare Agenţia, instituţie publică de specialitate, cu personalitate juridică, în coordonarea Ministerului Dezvoltării şi Prognozei.”

Autori: Ioan Oltean – grupul parlamentar PD

Coifan Viorel – grupul parlamentar PNL:


	Denumirea de Autoritate este improprie.

Sunt clasificate raporturile Agenţiei cu Ministerul Dezvoltării şi Prognozei, precum şi cu Guvernul.

	3.
	
1. La articolul 2 alineatul (1), litera g) va avea următorul cuprins:


„g) urmăreşte ca programele, proiectele şi acţiunile derulate de autorităţile publice centrale şi locale să se încadreze în Strategia de dezvoltare socio-economică a bazinului carbonifer al Văii Jiului;”

(text Senat)


	
2. Text nemodificat.
	

	4.
	
2. Articolul 3 va avea următorul cuprins:


„Art.3. – (1) Autoritatea este condusă de un guvernator care face parte din Consiliul director al Asociaţiei Valea Jiului, constituită în condiţiile legii.


(2) Guvernatorul este preşedintele Comisiei interministeriale pentru Valea Jiului.”

(text Senat)


	
3. Text nemodificat.


	

	5. 
	
3. Articolul 6 va avea următorul cuprins:


„Art.6. – Autoritatea are în dotare două autoturisme pentru activităţi specifice, cu un consum mediu normat de carburanţi de 600 litri/lună pentru un autoturism. Numărul de autoturisme pentru aparatul central al Ministerului Dezvoltării şi Prognozei se modifică în mod corespunzător.”

(text Senat)


	
4. Text nemodificat.
	

	6.
	
	
Art.II. In cuprinsul Ordonanţei denumirea „Autoritatea” se înlocuieşte cu denumirea „Agenţia”. 

Amendament Comisia pentru administraţie publică, amenajarea teritoriului şi echilibru ecologic.


	Expresia „Autoritatea” este improprie.
Considerente de tehnică legislativă.


AMENDAMENTE RESPINSE



In cursul dezbaterii, Comisia a respins următoarele amendamente: 

	Nr.

crt
	Text iniţial


	Text propus 

(autorul amendamentului)
	Motivare



	1.
	
Art.1. – (1) Se înfiinţează Autoritatea Guvernamentală pentru Valea Jiului, denumită în continuare Autoritatea, instituţie publică de specialitate, cu personalitate juridică, în subordinea Ministerului Dezvoltării şi Prognozei.

(text Ordonanţă)


	La articolul 1, alineatul 1 va avea următorul cuprins:


„(1) Se înfiinţează Autoritatea Guvernamentală pentru Valea Jiului, denumită în continuare Autoritatea, instituţie publică de specialitate, cu personalitate juridică, în subordinea Guvernului.”

Autor: Victor Dobre – grupul parlamentar PNL.


	Pentru susţinere: din atribuţiile Autorităţii rezultă că este subordonată Guvernului. 

Pentru respingere: prin amendamentul adus în Comisie se clarifică raporturile Autorităţii cu Guvernul şi Ministerul Dezvoltării şi Prognozei.

	2.
	
Art.1. – (2) Autoritatea are ca principal obiect de activitate implementarea Strategiei de dezvoltare socio-economică a Bazinului carbonifer al Văii Jiului. 

(text Ordonanţă)


	La articolul 1, alineatul 2 va avea următorul cuprins:


„(2) Autoritatea are ca principal obiect de activitate implementarea Strategiei de dezvoltare socio-economică a Bazinului carbonifer al Văii Jiului, aprobată prin hotărâre a Guvernului.” 

Autor: Comisia pentru industrii şi servicii. 


	Pentru susţinere: Este necesar să se precizeze cine aprobă acest document.

Pentru respingere: această strategie a fost deja adoptată prin Hotărârea Guvernului nr.646/2002. 

	3.
	
Art.2. – In realizarea obiectului său de activitate, Autoritatea are următoarele atribuţii:

a) identifică principalele probleme de natură socio-economică cu care se confruntă comunităţile locale din Valea Jiului;

b) coordonează elaborarea strategiilor de dezvoltare socio-economică şi a programelor şi proiectelor pentru implementarea acestora;

(text Ordonanţă)


	La articolul 2, alineatul 1, literele a) şi b) se abrogă.

Autor: Viorel Coifan – grupul parlamentar PNL.


	Pentru susţinere: atribuţiile Guvernatorului se suprapun peste atribuţiile prefectului. 

Pentru respingere: atribuţiile sunt diferite şi nu se pot suprapune.

	4. 
	
Art.2.

c) asigură identificarea, prioritatea, pregătirea, implementarea, evaluarea şi monitorizarea proiectelor, astfel încât să se asigure realizarea obiectivelor strategice pentru dezvoltarea Văii Jiului; 

(text Ordonanţă)


	La articolul 2, alineatul 1, litera c) va avea următorul cuprins:

„c) identifică, pregăteşte, implementează, evaluează şi monitorizează proiectele, astfel încât să se asigure realizarea obiectivelor strategice pentru dezvoltarea Văii Jiului;”

Autor: Comisia pentru industrii şi sevicii.
	Pentru susţinere: exprimare mai clară. In plus, nu se poate asigura prioritatea unui proiect.

Pentru respingere: textul Ordonanţei este clar şi nu poate da naştere la interpretări.

	5. 
	
Art.3. – (1) Autoritatea este condusă de un Guvernator, care face parte din Consiliul director al Asociaţiei Valea Jiului, constituită în condiţiile legii. 


(2) Guvernatorul este preşedintele Comisiei interministeriale pentru Valea Jiului.
(text Senat)


	Articolul 3 va avea următorul cuprins:


„Art.3. – (1) Autoritatea este condusă de un Guvernator.”

Autor: Comisia pentru industrii şi servicii.
	Pentru susţinere: funcţionarea Asociaţiei Valea Jiului şi a Comisiei interministeriale nu fac obiectul prezentei ordonanţe.

Pentru respingere: se clarifică raporturile între instituţiile implicate.

	6.
	
Art.5. – (1) Guvernatorul are calitatea de ordonator terţiar de credite, conduce întreaga activitate a Autorităţii şi o reprezintă în raporturile cu ministerele, cu alte autorităţi ale administraţiei publice, precum şi în raporturile cu persoane fizice şi juridice, române sau străine.

(text Ordonanţă)


	La articolul 5, alineatul 1 va avea următorul cuprins:


„Art.5. – (1) Guvernatorul are calitatea de ordonator secundar de credite, conduce întreaga activitate a Autorităţii şi o reprezintă în raporturile cu ministerele, cu alte autorităţi ale administraţiei publice, precum şi în raporturile cu persoane fizice şi juridice, române sau străine.

Autor: Ioan Oltean – grupul parlamentar PD.


	Pentru susţinere: între minister şi Autoritate nu mai este o altă instituţie care să aibă calitatea de ordonator secundar de credite. 

Pentru respingere: calitatea de ordonator secundar de credite o are direcţia generală din minister prin care se derulează fondurile Autorităţii.

	7.
	
Art.5. – (2) In exercitarea atribuţiilor sale, Guvernatorul emite ordine, în condiţiile legii şi cu avizul ministerului dezvoltării şi prognozei. 

(text Ordonanţă)


	La articolul 5, alineatul (2) va avea următorul cuprins:


„Art.5. – (2) In exercitarea atribuţiilor sale, Guvernatorul emite ordine, în condiţiile legii şi cu avizul ministerului dezvoltării şi prognozei.” 

Autor: Comisia pentru industrii şi servicii


	Pentru susţinere: având în vedere că funcţia de guvernator este asimilată celei de secretar de stat, nu este necesar ca ordinele emise de acesta să fie avizate de ministru. 

Pentru respingere: pentru corelare cu prevederile art.1 alin.(1) aşa cum a fost amendat de Comisie. 



	8.
	
Art.7. – (2) Cheltuielile curente şi de capital ale Autorităţii pentru anul 2002, în sumă de 1.000 milioane lei, se asigură din Fondul de rezervă bugetară la dispoziţia Guvernului pe anul 2002.

(text Ordonanţă)
	La articolul 7, alineatul (2) va avea următorul cuprins:


Art.7. – (2) Cheltuielile curente şi de capital ale Autorităţii pentru anul 2002, în sumă de 1 miliard lei, se asigură din Fondul de rezervă bugetară la dispoziţia Guvernului pe anul 2002.

Autor: Dinu Gheorghe – grupul parlamentar PRM.


	Pentru susţinere: o exprimare mai clară.

Pentru respingere: formularea din text este cea consacrată.


PREŞEDINTE,
















SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

